Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 2. számú melléklet a 89/2005. (V. 5.) Korm. rendelethez
Paragraph Index: 866

1. A MINÕSÉGIRÁNYÍTÁSI RENDSZER M.001. A minõségirányítási rendszer az Engedélyes olyan szakterületek feletti eszköze, amely biztosítja, hogy valamennyi tevékenység megfelelõen tervezett, helyesen végrehajtott, rendszeresen ellenõrzött és kiértékelt legyen. Rendszeres és módszeres megközelítést nyújt a járulékos tevékenységekhez azzal a végleges céllal, hogy a munkát rögtön jól végezzék el. M.002. A minõségirányítási rendszer dokumentációja a vezetõség intézkedéseinek általános leírását tartalmazó dokumentumok összessége, melyet a vezetõség céljainak elérése érdekében hoztak létre. A célkitûzések az Engedélyes valamennyi szervezeti egységére és minden tagjára vonatkoznak. M.003. Az Engedélyes felsõ szintû vezetõsége felelõs a minõségirányítási rendszer tervezéséért, fejlesztéséért, alkalmazásáért és sikerességéért. Ez azt jelenti, hogy ezen a szinten kezdõdik a minõségirányítási rendszer sikeressége, és hatékonyságáért a felelõsség nem ruházható át. A minõségirányítási rendszer részeként a felsõ szintû vezetõség kötelessége minõségpolitikájának írásbeli kidolgozása és kiadása, amely még a tevékenységek megkezdése elõtt meghatározza az Engedélyes minõséggel kapcsolatos koncepcióját és céljait. A minõségpolitikának egyértelmûen tükröznie kell a felsõ szintû vezetõség elkötelezettségét a minõség és annak folyamatos javítása és fejlesztése iránt. A felsõ szintû vezetõség feladata mérhetõ minõségcélok kitûzése a szervezet minden szintje és funkciója számára, a minõségi követelményeket a napi munkába beépítõ elvek kialakítása és érvényesítése, továbbá a tevékenységet ellátó személyek számára a szükséges információ, eszköz, támogatás és ösztönzés biztosítása feladataik megfelelõ végrehajtásához. M.004. A minõségirányítási rendszer meghatározza a végrehajtó szervezet felelõsségét az Engedélyes céljainak eléréséhez kapcsolódó tevékenységekre vonatkozóan, és felhatalmazza az egyes személyeket, hogy a szervezeten belül rájuk osztott feladatokat ellássák. A vezetõk felelõsek a szervezet által elõállított termékek, illetve a nyújtott szolgáltatás minõségéért. Az egyes alkalmazottak saját munkájuk minõségéért felelõsek. M.005. A minõségirányítási rendszer a vezetõség célkitûzéseit alapozza meg az atomerõmû üzemeltetésével kapcsolatban. A célkitûzéseknek összhangban kell lenniük a társadalomnak az atomenergia felhasználásra vonatkozó alapvetõ elvárásaival. Az elvárások között elsõdleges az atomenergia alkalmazásának biztonsága. A rendszer megadja az általános célokat, hatásköröket és felelõsséget, követelményeket, valamint politikát határoz meg és biztosít a tevékenység ellátásához és értékeléséhez. M.006. A társadalmi elvárások megfelelõ kielégítéséhez elengedhetetlen a társadalom képviselõivel (jogalkotó és államhatalmi intézmények, civil szervezetek, a tudományos élet képviselõi, az érdekelt állampolgárok stb.) fenntartott eredményes kapcsolat, a visszajelzések megfelelõ kezelése, a társadalom által elvárt garanciák biztosítása. M.007. A minõségirányítási rendszer mindenkire nézve kötelezõ, beleértve a tervezés, ütemezés és erõforrás meghatározásáért felelõs személyeket is. A rendszer ismertesse vagy hivatkozza meg a szervezeti felépítést, a szervezet feladatait, a felelõsségeket és hatásköröket, alá/fölérendeltségi viszonyokat a szervezet valamennyi egységére. Jelen alapkövetelmény célja annak biztosítása, hogy megfelelõ hatásköröket állapítsanak meg, és a szervezet alkalmassá váljon a felelõsségekbõl adódó feladatainak ellátására a tevékenység irányítása és végrehajtása, valamint a teljesítés értékelése útján. M.008. A Vezetõség kijelölt képviselõjének felelõsségi köre és hatásköre a minõségirányítási rendszer tervezésével, mûködtetésével és fejlesztésével kapcsolatban az alábbiakra terjed ki:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes